Single-Handed (film)
Single-Handed (), u SAD prikazan pod naslovom Sailor of the King () je britanski crno-bijeli ratni film snimljen 1953. godine u režiji Roya Boultinga. Predstavlja drugu po redu adaptaciju romana Brown on Resolution C. S. Forrestera. Naslovni protagonist, koga tumači američki glumac Jeffrey Hunter, je mladi kanadski mornar koji na početku Drugog svjetskog rata 1940. godine preživi okršaj vlastitog broda sa njemačkom pomoćnom krstaricom. Radnja prikazuje kako ga Nijemci zarobe, ali on koristi priliku za bijeg, odnosno za sabotiranje neprijateljskog broda i pokušaj osvete poginulih drugova.

Single-Handed je, za razliku od prethodnog filma Brown on Resolution, vrijeme radnje iz Prvog premjestio u Drugi svjetski rat. Snimao se na lokacijama na Malti koje su "glumile" pacifičko otočje Galapagos, a u produkciji je sudjelovala i Kraljevska mornarica "posudivši" producentima krstarice HMS Cleopatra i HMS Glasgow te minopolagač HMS Manxman. Specifičnost filma je, pak, bila u tome da su snimljene dva različita završetka, te da je gledateljima i distributerima ostavljeno da odluče žele li prikazati onu sa konvencionalnim hepi endom ili bez njega.

Uloge
Jeffrey Hunter ... Vezist Andrew 'Canada' Brown
Michael Rennie ... Poručnik / Kapetan Richard Saville
Peter van Eyck ... Kapitan Ludwig von Falk
Wendy Hiller ... Lucinda Bentley
Bernard Lee ... Narednik Wheatley
Victor Maddern ... Vezist Willy Earnshaw
John Horsley ... Kapetan korvete John Willis 
Patrick Barr ... Kapetan fregate Tom Ashley, HMS Amesbury 
Robin Bailey ... Poručnik bojnog broda John Stafford, HMS Stratford
James Copeland ... Glavni strojar [van špice]
Sam Kydd ... Drugi vezist [van špice]
Lowell Gilmore ... Kraljev izaslanik [samo u američkoj verziji, van špice]

Izvori

Vanjske veze

Britanski filmovi
Ratni filmovi
Akcije (filmovi)
Filmovi o Drugom svjetskom ratu
Authority control 2